CELEX: 32006D0100
Language: da
Date: 2006-02-03 00:00:00
Title: 2006/100/EF: Kommissionens beslutning af  3. februar 2006  om ændring af beslutning 2005/7/EF om godkendelse af en metode til klassificering af svinekroppe på Cypern  (meddelt under nummer K(2006) 215)

16.2.2006   
            
            
               DA
            
            
               Den Europæiske Unions Tidende
            
            
               L 46/38
            
         
      KOMMISSIONENS BESLUTNING
   
   af 3. februar 2006
   om ændring af beslutning 2005/7/EF om godkendelse af en metode til klassificering af svinekroppe på Cypern
   (meddelt under nummer K(2006) 215)
   (Kun den græske udgave er autentisk)
   (2006/100/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsskema for svinekroppe (1), særlig artikel 5, stk. 2, og
   ud fra følgende betragtninger:
   
               (1)
            
            
               Som følge af tekniske tilpasninger har Cypern anmodet Kommissionen om at godkende anvendelsen af en ny formel til beregning af indholdet af magert kød i slagtekroppe inden for rammerne af den metode til klassificering af svinekroppe, som blev godkendt ved Kommissionens beslutning 2005/7/EF (2), og Cypern har fremlagt de oplysninger, der kræves i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (3).
            
         
               (2)
            
            
               En evaluering af denne anmodning har vist, at betingelserne for at godkende den nye formel er opfyldt.
            
         
               (3)
            
            
               Beslutning 2005/7/EF bør ændres i overensstemmelse hermed.
            
         
               (4)
            
            
               De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   Bilaget til beslutning 2005/7/EF affattes som angivet i bilaget til nærværende beslutning.
   Artikel 2
   Denne beslutning er rettet til Republikken Cypern.
   
      Udfærdiget i Bruxelles, den 3. februar 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EUT L 2 af 5.1.2005, s. 19.
   
      (3)  EFT L 285 af 25.10.1985, s. 39. Ændret ved forordning (EF) nr. 3127/94 (EFT L 330 af 21.12.1994, s. 43).
   
      BILAG
      Punkt 3 i bilaget til beslutning 2005/7/EF affattes således:
      
         
                     »3.
                  
                  
                     Svinekroppens indhold af magert kød beregnes efter følgende formel:
                     
                         = 61,436 – 0,815 X + 0,144 W
                     hvor
                     
                                 
                                    
                              
                              
                                 =
                              
                              
                                 det beregnede indhold af magert kød i svinekroppen i procent
                              
                           
                                 X
                              
                              
                                 =
                              
                              
                                 spæklagets tykkelse (inklusive svær) i mm, målt seks cm fra svinekroppens midterlinje mellem tredje- og fjerdebageste ribben
                              
                           
                                 W
                              
                              
                                 =
                              
                              
                                 musklens tykkelse i mm, målt på samme tid og samme sted som X.
                              
                           Formlen gælder for kroppe på mellem 55 og 120 kg.«